ฝ่ายเทศกิจได้ตรวจสอบและประสานงานกับ สนง.กกต.กทม.แล้ว กรณีการติดตั้งป้ายดังกล่าว เป็นไปตามมาตรา 68(1) แห่งพระราชบัญญัติประกอบรัฐธรรมนูญ ว่าด้วยการเลือกตั้งสมาชิกสภาผู้แทนราษฎร พ.ศ.2561 กล่าวคือ การเลือกตั้งทั่วไปอันเนื่องมาจากการครบอายุของสภาผู้แทนราษฎร ให้กระทําได้ตั้งแต่หนึ่งร้อยแปดสิบวันก่อนวันครบอายุ (24 มีนาคม 2566) จนถึงวันก่อนวันเลือกตั้ง ซึ่งผู้ที่ประสงค์จะสมัครรับเลือกตั้ง สามารถติดตั้งป้ายได้ ตั้งวันที่ 24 กันยายน 2565 เป็นต้นไป โดย กกต.อนุโลมเรื่องการติดตั้งป้ายให้เป็นไปตามหลักเกณฑ์ของประกาศคณะกรรมการการเลือกตั้ง เรื่อง หลักเกณฑ์ และวิธีการจัดทำ สถานที่ปิดประกาศเกี่ยวกับการเลือกตั้งและสถานที่ติดแผ่นป้ายเกี่ยวกับการหาเสียงเลือกตั้งสมาชิกสภาผู้แทนราษฎร พ.ศ.2561 และตามประกาศกรุงเทพมหานคร เรื่อง กำหนดสถานที่ หลักเกณฑ์ และวิธีการปิดประกาศเกี่ยวกับการเลือกตั้งสมาชิกสภาผู้แทนราษฎร 2562 จนกว่าจะมีพระราชกฤษฎีกาให้มีการเลือกตั้งสมาชิกสภาผู้แทนราษฎร
ป้ายหาเสียงล่วงหน้าของพรรคการเมือง ติดตั้งที่เสาไฟฟ้า
ชี้แจงได้ชัดเจน รวดเร็ว แต่ทั้งนี้ขอให้ข้อสังเกตว่าบริเวณที่ติดป้ายเป็นที่สูง มีสายสื่อสารจำนวนมาก อาจเกิดอันตรายหรือไม่ และในช่วงฤดูหนาวที่มีลมแรงและอากาศแห้งด้วยนั้นหากกเกิดเหตุสุดวิสัยจะสามารถแก้ไขได้อย่างไร